जब लेखक भिखमंगे वेश में थोड़्ला के पहले के आख़िरी गाँव में पहुँचा था तब उसके साथ सुमति भी थे। सुमति के वहाँ पर बहुत से यजमान थे। उनकी जान पहचान के कारण उन्हें उस समय भिखमंगे होने के बावजूद भी ठहरने के लिए उचित स्थान मिल गया था। दूसरी यात्रा के समय जब लेखक भद्र वेश में था तब भी उसे उचित स्थान नहीं मिला, इसका कारण तिब्बत के लोगों की मनोवृत्ति और समय है। वहाँ के लोग अपनी मनोवृति के अनुसार ही लोगों का सादर सत्कार और आवभगत करते थे। एक ओर जहाँ कभी कभी भिखमंगों को भी अतिथि सत्कार मिल जाता था वहीं दूसरी ओर कभी कभी भद्र लोगों को कोई ठहरने का स्थान नहीं देता था।